S-282/2013

Mál þetta sem dómtekið var 21. júní sl., er höfðað af lögreglustjóranum á höfuðborgarsvæðinu með ákæru, dagsettri 23. apríl 2013, á hendur F-kk-þgf E-kk-þgf S-kk-þgf, kt. 000000-0000, Klukkurima 39, Reykjavík fyrir fíkniefnalagabrot, með því að hafa þriðjudaginn 25. september 2012, að Klukkurima 39 í Reykjavík, haft í vörslum sínum 1 kannabisplöntu, 2.224,51 g af kannabislaufum og 7,81 g af maríhúana, og hafa um nokkurt skeið fram til þess dags ræktað greinda plöntu.

Er þetta talið varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 1 kannabisplöntu, 2.224,51 g af kannabislaufum, 7,81 g af maríhúana og 62 stykkjum óskilgreindum fræjum, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Jafnframt er krafist upptöku á 16 ml af óskilgreindu efni og 10 ml af anabólísku sterum, skv. 4. mgr. 48. gr. lyfjalaga nr. 93/1994. Þá er krafist upptöku á 4 gróðurhúsalömpum, 1 gróðurtjaldi og einu tæki til að rífa niður kannabisplöntu, með vísan til 7. mgr. 5. gr. sömu laga, en þessir munir voru notaðir til framleiðslu og meðferðar kannabisplantna.

Við meðferð málsins fyrir dómi leiðrétti sækjandi tilvísun til lyfjalaga að ábendingu verjanda. Er krafist upptöku á 16 ml af óskilgreindu efni og 10 ml af anabólísku sterum með vísan til 4. mgr. 49. gr. lyfjalaga nr. 93/1994.

Verjandi ákærða krefst vægustu refsingar er lög leyfa og hæfilegrar þóknunar sér til handa, sem að hluta til greiðist úr ríkissjóði.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði F-kk-nf Ö-kk-nf S-kk-nf er fæddur í desember 1978 og hefur ekki áður gerst sekur um refsivert brot svo kunnugt sé. Með hliðsjón af sakarefni málsins þykir refsing ákærða hæfilega ákveðin fangelsi í 30 daga. Rétt þykir að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Með vísan til lagaákvæða í ákæru, eins og þau hafa verið leiðrétt, og samþykkis ákærða, eru gerð upptæk 1 kannabisplanta, 2.224,51 g af kannabislaufum, 7,81 g af maríhúana, 62 stykki af óskilgreindum fræjum, 16 ml af óskilgreindu efni, 10 ml af anabólísku sterum, 4 gróðurhúsalampar, 1 gróðurtjald og 1 tæki til að rífa niður kannabisplöntu.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef héraðsdómslögmanns, 62.750 krónur.

B-kvk-nf B-kvk-nf héraðsdómari kveður upp dóm þennan.

D Ó M S O R Ð :

Ákærði, F-kk-nf Ö-kk-nf S-kk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 1 kannabisplanta, 2.224,51 g af kannabislaufum, 7,81 g af maríhúana og 62 stykki af óskilgreindum fræjum, 16 ml af óskilgreindu efni og 10 ml af anabólísku sterum, 4 gróðurhúsalampar, 1 gróðurtjald og 1 tæki til að rífa niður kannabisplöntur.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef héraðsdómslögmanns, 62.750 krónur.

B-kvk-nf B-kvk-nf